  Туспуктэм: Ижысь но Удмуртиысь епархилэн прессс-лужбаез Майя Бывальцева 8-тӥ южтолэзе, Мускоысь блаженной Матронаез буре ваён нуналэ, Ижысь Михаило-Архангельской соборын киын йӧтылыса «адӟоно» мудорез вӧсязы. Ужрадэз протоиерей Роман Воскресенских ортчытӥз. Со сярысь Ижысь но Удмуртиысь епархилэн пресс-службаез ивортӥз. Мудор пуэз вандылыса лэсьтэмын. Со сукыр адямиослы святойёслэсь образзэс йӧтскыслыса шӧдыны юрттэ. Мудорын Святой Троица, Инмар Анай, Михаил Архангел, Пётр но Павел апостолъёс, Николай Чудотворец но мукетъёсыз возьматэмын. Мудорез соборлэн улӥ храмаз интыязы, вӧзаз Брайль шрифтэн гожтэм молитваен вазиськон пуктэмын. Мудрез вӧсян ужрадэ адӟисьтэм муртъёс пыриськизы, соос пӧлын Иверской храм бордын ужась воскресной школаын дышетскись сукыр пиналъёс, адӟисьтэмъёслэн огазяськонзылэн ёзчиосыз.   « Дун-чылкыт Матрона котыр улосэз адӟыны ӧз быгаты, но Инмар солы лулпушен адӟон луонлык сётӥз. Со дун-чылкыт луэменыз тодмо луиз. Тӥледлы но сӥземе потэ, солэн куремезъя Инмар тӥледлы но лулпушен адӟон мед сётоз » Викторин, Ижысь но Удмуртиын митрополит Тодэ вайытом, Ӟуч православи черклэн Ижысь епархиез нимысьтыз ожгар ужрад мынон интыын вӧсяськон палатка лэсьтыны мудоръёс но кулэ котыр сётӥз. Тегъёс: Удмуртия черк Ижкар  